cyanic-selkie/wikianc huggingface dataset:
Karl Henrik Felde
Han vant sju NM-gull på stafett i perioden 1995–2004.
Hayekina
Hayekina er en slekt av biller som hører til familien praktbiller (Buprestidae).
Utseende
Små til middelsstore, vanligvis matte praktbiller. Disse artene har gjerne ikke metalliske farger, men ofte lyse tegninger. Noen av artene er kledt med lange, oppstående hår.
Levevis
De voksne billene besøker gjerne blomster.
Bombeangrepene ved Boston Marathon 2013
Bombeangrepene ved Boston Marathon 2013 var et terrorangrep der to bomber eksploderte nær mållinjen til Boston Marathon den 15. april 2013. Omtrent 14.45 lokal tid, over to timer etter at vinnerne av løpet hadde passert mållinjen, hørtes to kraftige eksplosjoner fra Copley Square, rett før mållinjen. Eksplosjonen drepte tre personer og minst 144 ble skadet, hvorav 17 kritisk. Blant de drepte var en gutt på 8 år. Ingen advarsel ble gitt om bombene og ingen tok på seg ansvaret. Federal Bureau of Investigation (FBI) ledet etterforskningen og to bilder av mistenkte ble sluppet.
Natten den 18. april ble en politimann drept som følge av en skyteepisode i Cambridge (Massachusetts) på området til Massachusetts Institute of Technology, etterfulgt av en menneskejakt på de to mistenkte, brødrene Tamerlan og Dzhokhar Tsarnaev. Tamerlan døde på sykehuset tidlig på morgenen den 19. april. Innbyggerne ble bedt om å forbli innendørs hjemme med sine dører låste. Kollektivtransport i Boston ble stoppet, inkludert Massachusetts Bay Transportation Authority og Amtrak, skoler og universitetet holdt stengt sammen med mange andre næringsvirksomheter. En rekke politistyrker koordinert av delstatspolitiet utførte en menneskejakt i Watertown og som et resultat av ledetråder ble Dzhokhar Tsarnaev arrestert rundt 20.45 ET den 19. april.
Angrepene
To bomber eksploderte med under 15 sekunders mellomrom ved Copley Square i Boston. Eksplosjonene drepte minst 3 personer og skadet over 100. Vinnerne av maratonløpet hadde krysset mållinjen omtrent to timer tidligere, men det var fortsatt mange løpere som var i ferd med å avslutte løpet.
Satrapes (bille)
Utseende
Små, korte, brede og hvelvede, gjerne blankt rødlige stumpbiller. Oversiden er fint, tett og jevnt punktert. Hos denne slekten er leggene på alle beinpar sterkt utvidete, flate og ovale.
Bombeangrepene ved Boston Marathon 2013
Angrepene
Bombene var av en type som kan lages etter oppskrift som er tilgjengelig på internett og andre steder. Eksplosivene var plassert i seks liters trykkokere. De ble antagelig bragt og plassert på stedet i nylonsekker.
Satrapes (bille)
Levevis
Denne gruppen er myrmekofiler, det vil si at de lever sammen med maur i reirene/tuene deres.
Bombeangrepene ved Boston Marathon 2013
Skyting, politijakt og pågripelse
Etter at bilder ble sluppet oppstod det en skyteepisode på området til Massachusetts Institute of Technology, nær bygning 32 (Stata Center) klokka 22.48 EDT (02.48 UTC 19. april). En rekke skudd ble løstnet. En politimann som satt i sin politibil ble truffet av flere skudd, og han ble fraktet til Massachusetts General Hospital, hvor han ble erklært død. (Sean Collier, 26 år, jobbet for Massachusetts Institute of Technology Police Department, og han var fra Somerville i Massachusetts. )
Satrapes (bille)
Utbredelse
Slekten er utbredt i Sør-Europa, Asia og Nord-Afrika, fra Marokko i vest til Bhutan, India og Sri Lanka i sørøst og til Østerrike i nord.
Bombeangrepene ved Boston Marathon 2013
Skyting, politijakt og pågripelse
Etter en biljakt og skuddveksling med politiet ble en av de mistenkte, Tamerlan Tsarnaev, fraktet av politiet til Beth Israel Deaconess Medical Center morgenen den 19. april, hvor han døde av flere skuddsår og en mulig eksplosjonsskade. FBI publiserte bilder av to mistenkte i løpet av Watertown-hendelsen. Den andre mistenkte, Dzhokhar Tsarnaev, noen ganger referert til som «den mistenkte med hvit hatt», eller «mistenkt nr. 2», var fortsatt på frifot ifølge politiet. Brødrene kastet rørbomber fra deres kjøretøy mot polititjenestemennene som forfulgte dem inn i Watertown fra Cambridge opplyste myndighetene.
Minneseremoni
De tre som døde av bomben i maraton-løypa var en 8 år gammel gutt, en 29 år gammel kvinne (begge amerikanere fra Boston-området) og en 23 år gammel kvinnelig student fra Shenyang i Kina. Mor og søster til den avdøde gutten var blant de som ble hardt skadet.
Gjerningmenn
Udåden ble utført av brødrene Dzhokhar (f. 1993) og Tamerlan Tsarnaev (f. 1986, d. 2013). Tamerlan, den eldste av de to brødrene, ble drept i en skuddveksling med politiet som fant sted noen dager etter terroraksjonen.
Den eldste av brødrene ble født i Russland, mens den yngste ble født i Kirgisistan. Familien var opprinnelig fra Tsjetsjenia. I 2002 emigrerte de sammen med sine foreldre til USA.
Det hersker en del usikkerhet rundt motivet for terroraksjonen, men den overlevende skal selv ha sagt at det var for å forsvare islam og hevn for USAs krigføring i Irak og Afghanistan. Begge brødrene, men særlig den eldste, skal ha hatt store problemer med å bli integrert i det amerikanske samfunnet. De var begge muslimer og skal ha radikaliserte seg selv via innhold på internett.
Dzhokhar Tsarnajev ble dømt til døden i 2015. En amerikansk domstol opphevet dommen i juli 2020 for å ta en ny rettslig beslutning om han skal dømmes til døden eller ikke. Fredag 4. mars 2022 gjenopprettet den føderale høyesteretts domstolen i USA dødsstraffen.
Die in Your Arms
«Die in Your Arms» er en sang av den kanadiske sangeren Justin Bieber, fra det tredje albumet hans, Believe (2012). Sangen er skrevet av Berry Gordy Jr., Dennis Jenkins, Rodney Jerkins, Kelly Lumpkins, Thomas Lumpkins, Alphonso Mizell, Freddie Perren, Deke Richards, Herb Rooney, Travis Sayles og Bieber selv.
Hagelundfly
Hagelundfly (Lacanobia oleracea) er en sommerfugl som tilhører familien nattfly (Noctuidae). Den finnes nord til Møre og Romsdal i Norge.
Levevis
Arten forekommer i bebodde områder, også inne i byer, men også på saltenger ved havet. Larvene kan finnes på ulike urter, men helst på melder (Chenopodium spp. og Atriplex spp.). De kan også gå på tomater, der de huler ut fruktene. De voksne sommerfuglene flyr i mai – juli.
Utbredelse
Den er utbredt over hele Europa. I Norge finnes den nord til Møre og Romsdal.
Københavns Overpræsidium
Københavns Overpræsidium eksisterte fra 1747 inntil 2006, da det ble nedlagt som konsekvens av kommunalreformen. I 1747 fikk presidenten for København, som var byens øverste embedsmann, tittelen overpræsident.
Overpræsidiet var øverste verdslige ledelse av hovedstaden og fikk senere karakter av statsamt og ekspedisjonskontor for statadministrasjonen. Dets leder, overpræsidenten, tilsvarte stillingen amtmann i amtene. Overpræsidenten var opprinnelig kongens representant; senere ble stillingen redusert til et administrativt embede som typisk ble besatt med en jurist.
Inntil 1938, da tittelen overborgmester ble innført, var overpræsidenten formann for Københavns Magistrat.
Ryōma Takagi
Ryōma Takagi (født 13. november 1992) er en japansk pianist.
Takagi, som er fra prefekturet Chiba, begynte å spille piano da han var to år gammel og begynte å ta timer hos Elena Asjkenazi, søsteren til Vladimir Asjkenazi og gjesteprofessor ved Musashino Academia Musicae i Tokyo, da han var syv år gammel. Da han var tolv år gammel og gikk på Katsuragi ungdomsskole, vant han en pianokonkurranse for ungdom i Ukraina. Han gikk på Makuhari videregåendeskole før han begynte på Universität für Musik und darstellende Kunst Wien. Der studerte han under Michael Krist.
Hellig birma
Historie og legender
På begynnelsen av 1900-tallet ble Birma avlet frem gjennom selektive avlinger mellom siameser og colorpointperser med hvite sokker. I blandingskull ble de med hvite sokker regnet som birma, mens de med helt brune sokker ble regnet som persere. Samtidig ble det konstruert en rekke myter og legender rundt rasen, for å skape et eksklusivt rykte slik at man kunne presse prisene. Navnet er avledet fra myten om «Den hellige katt fra Burma».
Sagmariasus
Sagmariasus er en slekt innenfor familien Palinuridae av såkalte klippehummere eller «spiny lobsters», infraorden Achelata blant tifotkrepser. Gruppen er en av i alt 13 slekter, som har tatt opp i seg deler av den tidligere infraordenen Palinura (languster).
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .
Trigonodera
Trigonodera er en gruppe av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin.
Utbredelse
Slekten er vidt utbredt, men mangler i Europa.
Fem-punktsordre
En fem-punktsordre er et ordreformat som strukturerer informasjon om en millitær situasjon for en millitær enhet. Formatet er i bruk i det amerikanske forsvaret og i det norske forsvaret.
Lars Røttingen
Lars Røttingen (født 16. april 1980) er en norsk friidrettsutøver som representerer IL Gular.
Han vant tre NM-gull og åtte NM-medaljer på 1500 meter og stafett i perioden 2003–2008.
Fem-punktsordre
Formatet er en operasjonsordre som er sluttproduktet etter Plan- og beslutningsprosess i forsvaret. Hensikten er å standardisere strukturen av informasjon gitt i en ordre. De fem punktene er:
Formatet er tatt i bruk på flere nivå i Forsvaret, fra lagsnivå til operasjons- og kampanjeplaner.
Sig Tove Aasen
Sig Tove Aasen (født 18. juli 1952 i Røyknes) er en norsk lokalpolitiker for Arbeiderpartiet. Hun var varaordfører i Iveland kommune fra 2011 til 2019.
Aasen har hovedfag i nordisk og har undervist i norsk og tysk på Kristiansand katedralskole. Hun har tidligere undervist i norsk på universiteta i Riga og Poznań.
NM i mangekamp 1984
NM i mangekamp 1984 var en del av NM i friidrett 1984, og ble arrangert som et eget mesterskap på Nadderud stadion i Bærum, 7. og 8. juli.
Det ble konkurrert i tikamp for menn og sjukamp for kvinner.
Os Håndbak Klubb
Os Håndbak Klubb er en norsk håndbak-klubb i Os i Vestland fylke, stiftet i 1994. Klubbleder er Frode Veim Haugland.
Kjente utøvere
Kjente utøvere i klubben er Arne Thuen, Frode Veim Haugland og Ronny Bruarøy Risøen. Arne Thuen har 14 VM medaljer hvorav 7 VM gull. Frode Veim Haugland har 26 NM gull.
Busklundfly
Busklundfly (Lacanobia thalassina) er en sommerfugl som tilhører familien nattfly (Noctuidae). Den finnes nord til Sør-Trøndelag i Norge.
Utseende
Et middelsstort (vingespenn 37 – 42 mm), gråbrunt nattfly. Arten ligner strekt på flere av artene i slekten Apamea, men skiller seg fra disse på at den har hårete fasettøyne. Forvingen er gråbrun og alle de tegningene som er typiske for nattfly er vanligvis godt synlige. Ved roten er det en kort, svart lengdestrek (rotstrek). Rundt midten av vingen er det to tannete, svarte og hvite tverrlinjer (mellomlinjer) som avgrenser vingens midtfelt. De nærmer seg hverandre bakover i vingen. Fremst i midtfeltet er det lysgrå nyre- og ringmerker, lenger bak en kraftig, svart strek (tappmerke) som forbinder de to mellomlinjene. Langs ytterkanten er den en hvit tverrlinje (bølgelinje) som danner en w i midten. Bakvingen er grå.
Levevis
Arten finnes helst på steder med frodig vegetasjon. Larvene kan finnes på en lang rekke ulike planter, inkludert løvtrær som eik, busker og urter, for eksempel tungras. De voksne sommerfuglene flyr om natten i juni – juli.
Utbredelse
Arten er utbredt over hele Europa. I Norge finnes den nord til Sør-Trøndelag.
Kvinnelige misjonærer i Kina
Kvinnelige misjonærer i Kina kom fra flere kirkesamfunn, både katolske og protestantiske, og fra en rekke land. Susan King var en av de første, protestantiske, kvinnelige kinamisjonærer. Hun virket i Hongkong rundt 1840. Anna Sofie Jakobsen og Sofie Reuter dro mot Kina i 1885 som skandinaviske pionerer. De arbeidet for den engelske organisasjonen China Inland Mission (CIM), som var startet i 1865 av Hudson Taylor.
Kvinnenes innsats
Det kinesiske samfunn kunne ofte se med den største mistenksomhet på mannlige misjonærers oppfølging av kinesiske kvinner; manns- og kvinnesfærene av dagliglivet var skarpere atskilt enn i mange andre kulturer. Derfor spilte kvinnene en viktigere rolle enn som rene støttespillere for sine eventuelle ektemenn. Kvinnelige misjonærers innsats fikk betydning for barneoppdragelse, og ved at de gikk inn for sosiale reformer som for eksempel avskaffelsen av fotbinding – det var så godt som alltid kvinner, som regel mødrene, som foretok den konkrete snøringen av småjentenes føtter.
En av disse misjonærene var Marie Monsen som tidlig engasjerte seg i å bedre vilkårene for kvinnene i Kina Hun ønsket å få kineserkvinnene ut av hjemmet fordi de ble underkuet av mannssamfunnet.
Roar Wadd Fusche
Roar Wadd Fusche (født 22. mai 1934 i Kongsberg) var redaktør i Laagendalsposten fra 1973 til 1986. Han var nevø av den tidligere redaktøren, Edwin Wadd
Broket lundfly
Broket lundfly (Lacanobia contigua) er en sommerfugl som tilhører familien nattfly (Noctuidae). Den finnes nord til Nord-Trøndelag i Norge.
Utseende
Et middelsstort (vingespenn 36 – 41 mm), gråaktig eller brunaktig nattfly. Vingene er nokså kontrastrikt farget, de lysere områdene kan være rødlige eller grønnlige. Forvingen er grå til brun, midtfeltet noe mørkere enn resten. Dette er avgrenset av hvite mellomlinjer som bare er tydelige i den bakre delen. Nyre- og ringmerkene er vanligvis lyse og tydelige, men nyremerket kan gå i ett med resten av vingen. Bak disse er det en kort, tykk svart lengdestrek (tappmerke). Langs ytterkanten går det en lys tverrlinje (bølgelinje) som er forholdsvis bred, men ofte bare tydelig i midten, der den danner en w. Bakvingen er lysgrå.
Levevis
Arten kan påtreffes i mange ulike habitater med frodig vegetasjon. Larvene kan lever både på løvtrær, busker og urter. De voksne sommerfuglene flyr om natten i juni – juli og kommer gjerne til lys.
Utbredelse
Utbredt over hele Europa. I Norge er den funnet nord til Nord-Trøndelag.
Ringenes herre: To tårn
Ringenes herre: To tårn er en amerikansk-newzealandsk fantasyfilm fra 2002 regissert av Peter Jackson. Dette er den andre filmen i Ringenes herre-trilogien. Som den første er den basert på Tolkiens roman Ringenes herre.
To tårn ble en stor publikumssuksess og ble meget godt mottatt av anmelderne. Den ble belønnet med to Oscar-priser.
Den etterfulgte Ringenes brorskap og ble etterfulgt av Atter en konge.
Handling
Hobbiten Frodo fortsetter på ferden mot det mørke landet Mordor, med hjelp av vennen Sam. Etterhvert møter de krypet Gollum, som må hjelpe dem med å finne veien gjennom Emyn Muil og over Daudemyrene. Hobbitene Munti og Pippin er tatt til fange av orker, og Aragorn, alven Legolas og dvergen Gimli setter av gårde for å redde dem.
Popularitet og økonomi
Som de to andre i trilogien ble også To tårn meget populær. Den innbrakte $926 millioner på verdensbasis, inkludert $342,5 millioner i USA, $91,9 millioner i Storbritannia, $78,6 millioner i Tyskland, $65 millioner i Japan og $10,1 millioner i Norge. Den ble den mest innbringende filmen på verdensbasis i 2002 og den nest mest innbringende i trilogien.
Produksjonskostnadene var på $94 millioner.
Anmelderne
Den ble meget godt mottatt av filmanmelderne, noe som gjenspeiles i at den har oppnådd så mye som 95 % på Rotten Tomatoes og 88 % på Metacritic.
Den ble også godt mottatt av de norske anmelderne. Blant annet så gav FilmMagasinet og VG den terningkast seks, mens Dagbladet, Aftenposten og Dagsavisen gav den fem.
Priser
Den ble i alt belønnet med 114 filmpriser. Dette inkluderer to Oscar (visuelle effekter og lydklipp), tre BAFTA (vidsuelle effekter, kostyme, publikumsprisen) og fem Saturn Awards (beste fantasyfilm, kostyme, birolle, makeup og DVD-utgivelse).
Annet
Filmens originale lengde er på 2 timer og 59 minutter, men det er også blitt utgitt lengre versjoner på DVD (en på 3 timer og 43 min. og en på 3 timer og 55 min.)
Olaf Scheel
Olaf Scheel (født 1. oktober 1875, død 27. desember 1942) var en norsk tuberkuloselege og overlege ved avdeling IX på Ullevål sykehus 1915-1941.
Etter examen artium fra Kristiania Katedralskole i 1893 og medisinsk embetseksamen i 1900, jobbet han på diverse sykehus i Kristiania. Egen praksis hadde han fra 1910. Han ble dr.med. i 1912 på en avhandling under veiledning av Francis Harbitz (1867–1950). Fra 1919 var han også lærer ved Universitetet i Oslo.
Olaf Scheel tok i 1924 initiativ til en systematisk undersøkelse av alle nye elever blant sykepleierstudentene ved Ullevål sykehus. De var særlig utsatt for tuberkulosesmitte. Sammen med Johannes Heimbeck (1892–1976) arbeidet og publiserte de hver for seg en rekke arbeider om tuberkulose fra 1925, og la grunnlag for senere BCG-vaksinasjon av først sykepleierstudentene ved Ullevål sykehus og senere den norske befolkning.
Han satt i arbeidsutvalget for Nationalforeningen mot Tuberkulosen (Senere Nasjonalforeningen for Folkehelsen), 1937 Formann, Det norske medicinske Selskab 1936-39, medlem av Det norske vitenskapsakademi. . Han var Ridder av d. Franske Æreslegionen. I januar 1940 behandlet han en syk Vidkun Quisling over en lengre periode. Selv måtte han slutte i oktober 1941 grunnet sykdom.
Scheel var sønn av legen Axel Christen Scheel (1837–1900) og Valborg Rørdam (1847–93). Han var gift fra 1902 til 1929 med Johanna (Jo) Sofie Nissen (1876–1956) som var datter av arkitekten Henrik Nissen. Olaf hadde en bror Arne Scheel (1872–1943) som ble diplomat.
Lisa Ballantyne
Lisa Ballantyne (født i Armadale, West Lothian) er en skotsk forfatter.
Hun ble utdannet ved Armadale Academy og University of St Andrews, hvor hun studerte engelsk litteratur.
Ballantyne bodde mange år i Kina, der hun arbeidet med utviklingsarbeid, utdanning - og etter hvert for mindre engelske og kinesiske magasiner. Hun snakker også mandarin. Ballantyne returnerte til Storbritannia i 2002, bosatte seg i Glasgow og begynte å arbeide ved University of Glasgow.
Hun debuterte som skjønnlitterær forfatter i 2012 med The Guilty One.
Asma Jahangir
Asma Jilani Jahangir (1952–2018) var en menneskerettsaktivist og advokat fra Pakistan.
Jahangir ble fengslet i 1983 for å deltatt i kampen mot militærregimet til president Zia-ul-Haq. Hun førte også en aktiv kamp mot islamiseringspolitikken til ul-Haq, og forsvarte personer anklagd for blasfemi, kvinner som stod i fare for å bli æresdrept og religiøse minoriteter. I 1987 var hun med på å stifte den uavhengige Human Rights Commission of Pakistan (HRCP), og ledet organisasjonen i flere år.
Tidlig liv
Jahangir ble født inn i en velstående familie i Lahore, 27. januar 1952. Hun var elev på pikeskolen Convent of Jesus and Mary. Jahangir fikk bachelorgrad fra Kinnaird College i Lahore, og i 1978 mottok hun bachelorgrad i juss fra Punjab University. Hun giftet seg med naboen og forretningsmannen Tahir Jahangir i 1974. Jahangirs første politiske handling var i 1968, da hun deltok i en kvinnemarsj som endte i en konfrontasjon med politiet.
Hennes mor, Begum Sabiha Jilani (1927–2012), ble utdannet ved Forman Christian College i Lahore i en tid da høyere utdanning var uvanlig blant muslimske kvinner. Sabiha var banebrytende da hun startet en klesvirksomhet etter at hennes manns meninger og forvaring førte til konfiskering av familiens landeiendom i 1967.
Aktivisme
Declan Walsh, som var avisen The Guardians korrespondent i Pakistan og Afghanistan fra 2004 til 2011, portretterte henne i en artikkel i 2007. Han skrev blant annet at Jahangir hadde vært en av de ledende skikkelsene i kampen for menneskerettigheter i Pakistan gjennom nesten 40 år, og at hun «har kjempet for mishandlede hustruer, reddet ungdommer fra dødsdom, vært forsvarer for folk som stod tiltalt for blasfemi, og søkt rettferdighet for ofre for æresdrap. Disse kampsakene har skaffet henne både beundrere og fiender i stort antall.» Sakprosaforfatteren og Asia-kjenneren William Dalrymple skrev en artikkel i The New Yorker i 2007 der han beskrev Jahangir som Pakistans «mest synlige og feirede – så vel som mest spottede – menneskerettighetsadvokat», og la til at hun har «brukt sitt yrkesliv til å kjempe for et sekulært sivilsamfunn, utfordre mullaene og generalene, og kjempe for rettighetene til kvinner som står i fare for å bli æresdrept og for religiøse minoriteter som anklages for blasfemi.»
Den indiske generalsekretæren i Amnesty International Salil Shetty karakteriserte Jahangir slik: «I flere tiår kjempet Asma tappert for de mest vanskeligstilte i Pakistan, ofte med stor personlig risiko. Hun gjorde seg til talskvinne for kvinner, barn, tvangsarbeidere, religiøse minoriteter, journalister, de forsvunne og så mange andre. Hun konfronterte urettferdighet hvor enn hun så det.»
Ifølge den pakistanske forfatteren og journalisten Ahmed Rashid ønsket Jahangir et Pakistan basert på landsfaderen Muhammad Ali Jinnahs visjon.
1980-årene
General Zia ul-Haq avsatte statsminister Zulfikar Ali Bhutto i 1977 i et militærkupp, og igangsatte islamisering av landet. Fram til da hadde landet vært «mer eller mindre sekulært», i tråd med Jinnahs ønsker. Jinnahs visjon om et «et anglifisert Pakistan» ble forlatt.
Da ul-Haq bestemte seg for å håndheve religiøse lover i 1982, ledet Jahangir en protestmarsj i hovedstaden. Med det fikk hun tilnavnet «lille heltinne». Ifølge Jahangir gir religiøse lover «kvinner få rettigheter», og at de «må endres fordi Pakistan ikke kan leve i isolasjon. Vi kan ikke forbli lenket mens andre kvinner avanserer». Samme år ble hun advokat ved Lahore High Court.
Ul-haq islamiserte også de pakistanske blasfemilovene ved å legge til en rekke nye paragrafer, og blant annet ble det innført dødsstraff for blasfemi og ahmadiyyamuslimers religions- og trosfrihet ble kriminalisert.
Jahangir arbeidet mot hudud-dekretene og pakistanske blasfemilover og for kvinners, barns og religiøse minoriteters rettigheter. Hun var en av grunnleggerne av The Human Rights Commission of Pakistan (HRCP), og ble kommisjonens leder. HRCP forsvarte utro-anklagede kvinner og blasfemianklagede kristne og ahmadiyyamuslimer. Sammen med andre aktivister og advokater stiftet Jahangir og hennes søster Hina Jilani et advokatfirma i 1980. Dette var Pakistans første advokatfirma opprettet av kvinner. I 1981 oppstod Women's Action Forum (WAF), som Jahangir og Jilani bisto med å opprette. Ifølge Ahmed mobiliserte WAF mot det «de anså som en patriarkalsk, geistlig og tilbakegående implementering av islam.» Jahangir var en av lederne av Punjab Women Lawyers Association (PWLA). PWLA organiserte i 12. februar 1983 i Lahore, med deltakere fra WAF, en offentlig protest mot den foreslåtte Law of Evidence. Jahangir og andre WAF-medlemmer ble slått, utsatt for tåregass og arrestert av politiet. Law of Evidence reduserte verdien av kvinners vitnesbyrd til halvparten av menns.
I 1983 ble den blinde, 18 år gamle Safia Bibi voldtatt av sin arbeidsgiver og hans sønn. Hun ble gravid, og siktet for utukt og dømt til offentlig pisking, tre års fengsel og tusen rupees i bøter av en domstol i Sahiwal. WAF offentliggjorde hennes sak både innad i Pakistan og internasjonalt. Før ankesaken kunne begynne ble dommen avvist av den føderale shariadomstolen. Ifølge Hassan førte denne saken til at den pakistanske kvinnebevegelsen ble «meget sofistikert, med hensyn til organisering og koordinering». Samme år ble Jahangir satt i husarrest, og deretter i fengsel fordi hun kjempet for kvinnerettigheter og demokrati.
Jahangir var involvert i saker angående blasfemi og tvangsarbeid. På et WAF-seminar i 1986 utfordret Jahangir de geistliges monopolisering av islam. Hun poengterte at profeten Muhammad hadde vært en analfabet, og at det derfor «ikke var noen prestedømme-mur mellom en troende og Allah.» Hun ble anklaget av general Zia-ul-Haqs utnevnte parlament for å ha begått blasfemi. Denne tok derfor til orde for at hun skulle dømmes til døden.
Jahangir og hennes søster stiftet AGHS Legal Aid [Cell] i 1986, et senter for fri rettshjelp, det første av sitt slag i Pakistan. AGHS Legal Aid Cell har også bidratt til en rekke juridiske reformer siden 1990-årene. AGHS Legal Aid Cell drev også et krisesenter for kvinner, kalt «Dastak», i Lahore.
1990-årene
I 1990 avslo Jahangir statsminister Benazir Bhuttos forslag om at hun skulle stille til valg. I 1994 ønsket Bhutto at Jahangir ble Pakistans første kvinnelige dommer. Jahangir takket nei. Ifølge henne ville det være «hykleri å forsvare lover at jeg ikke tror på, som dødsstraff, blasfemiloven, lovene mot kvinner og lover i favør av barnearbeid.» Jahangir belyste også brudd på menneskerettighetene begått i politiets varetekt. I et brev til The New York Times skrev hun at «en kvinne er arrestert, voldtatt og seksuelt misbrukt hver dag i nærvær av kvinnelige konstabler som er hjelpeløse i slike situasjoner». Hun ble høyesterettsadvokat i 1992. I perioden 1992–1995 var hun Pakistans representant i Defence for Children Internationals styre.
Jahangir mottok en rekke trusler på grunn av sin aktivisme og menneskerettighetsarbeid, og spesielt etter å ha forsvart en 14 år gammel kristen gutt og to onkler av ham, som var anklaget for blasfemi. Utenfor Lahore High Court ble Jahangir angrepet av en mobb som ødela bilen hennes, overfalt sjåføren og truet henne på livet. Etter at Jahangir vant saken ble hennes familie angrepet. Voldsmenn brøt seg inn i deres bolig og de ble holdt som gisler med våpen. Da Jahangir ikke var tilstede prøvde angriperne å myrde Jahangirs svigerinne, men pistolen fungerte ikke og familien klarte å rømme.
Jahangir og hennes søster tok saken til Saima Imran i 1999. Imran hadde søkt beskyttelse i Dastak fordi hun ønsket skilsmisse fra sin voldelige ektemann. Imran ble senere skutt og drept av sin familie. Drapet regnes som et æresdrap. Jahangir, hennes søster og krisesenteret mottok voldelige trusler tre dager etter drapet.
2000-årene
General Pervez Musharraf tok makten i et militærkupp i 1999.
I 2002 ble hun tildelt Lisl and Leo Eitinger Prize (UiOs menneskerettighetspris). I den forbindelse holdt hun en forelesning ved Universitetet i Oslo.
Asma Jahangir tjenestegjorde som FNs spesialrapportør for utenomrettslige henrettelser (1998–2004) og for religions- og trosfrihet (2004–2010). Jahangir var blant de 29 ekspertene som utarbeidet Yogyakarta-prinsippene, et menneskerettighetsdokument som krever sikring av rettighetene til LHBT-personer og kjønnslikhet.
I mai 2005 arrangerte Jahangir, HRCP, og andre organisasjoner en symbolsk maraton med både mannlige og kvinnelige deltagere i Lahore for å kaste lys på vold mot kvinner. 900 tilhengere av den islamistiske politiske alliansen Muttahida Majlis-e-Amal bevæpnet med skytevåpen, batonger og molotovcocktailer hadde tidligere angrepet deltagere i en maraton med både menn og kvinner i Gujranwala, og Musharrafs regjering snudde i spørsmålet om å tillate offentlige sportsaktiviteter med mannlige og kvinnelige deltagere. Jahangir og andre deltagere ble angrepet av politiet med batonger og forsøkt kledt nakne, etter ordre fra politimennenes sjefer. Jahangir uttalte: «Mange mennesker prøvde å dekke ryggen min fordi jeg kunne bare føle det, jeg ikke kunne se ryggen min. Da de satte meg i politibilen forsikret dem at mitt bilde ble tatt mens ryggen min var naken. Dette var bare for å ydmyke, dette var rett og slett bare for å ydmyke meg.»
I 2007 deltok Jahangir i advokatbevegelsen som kjempet for frie valg og et reelt demokrati. Pervez Musharraf erklærte unntakstilstand i november 2007. FNs høykommissær for menneskerettigheter, Louise Arbour, uttrykte bekymring over Musharraf-regjeringens arrestasjon av Jahangir og andre advokater, menneskerettighetsaktivister og dommere. Jahangir sendte en e-post fra sin husarrest på 90 dager, og bemerket at general Musharraf hadde mistet hodet. Musharraf arresterte progressive og sekulære individer, mens terrorister ble tilbudt våpenhvile og forhandlinger.
2010-årene
I 2010 ble Jahangir den første kvinnelige presidenten i Pakistans høyesterettsadvokatforening. Ifølge avisen Dawn var dette en seier for progressive krefter og kvinnerettigheter. Hun var også visepresident hos International Federation for Human Rights i perioden 2010-13. I 2012 dro hun på FN-oppdrag for å samle inn informasjon om israelske bosetninger.
NDTV (New Delhi Television) rapporterte 3. september 2013 at amerikanske etterretningsorganisasjoner hadde avdekket bevis for at pakistanske sikkerhetstjenestemenn ønsket å myrde Jahangir i India. Samtidig hadde ikke etterretningsorganisasjonene noen informasjon om denne planen var godkjent av ISI eller ikke.
I 2014 engasjerte FN Jahangir som ekspert i granskingen av Sri Lankas brudd på menneskerettighetene.
I 2016 representerte Jahangir terrordømte som var dømt av militære domstoler i Høyesterett. Jahangir anket alle dommer avsagt av militære domstoler, inkludert dommer som medfører dødsstraff, men Høyesterett forkastet ankene enstemmig. I 2016 ble hun utnevnt til FNs spesialrapportør for menneskerettighetssituasjonen i Iran, et oppdrag hun fortsatte å ha fram til sin død i februar 2018.
18. januar 2017 holdt Jahangir et Amartya Sen-foredrag på London School of Economics. Hun etterlyste et liberalt narrativ som mottiltak til religiøs intoleranse, som hun mente påvirket institusjoner og politikk i hennes eget hjemland, så vel som i modne demokratier. Hun understrekte at det eksisterer «straffefrihet i stor skala» for forbrytelser begått i religionens navn, og at dette må løses på nasjonalt så vel som internasjonalt. Hun trakk fram intoleransen til Myanmars demokratiaktivist Aung San Suu Kyi som et eksempel, og viste til hennes manglende vilje til å beskytte rohingya-muslimene. Jahangir sa videre: «I 1986 fikk Pakistan blasfemiloven. Så mens vi hadde bare to saker om blasfemi før det året, har vi nå tusenvis. Det viser at man bør være forsiktig dersom man bringer religion inn i lovgivningen, fordi loven i seg selv kan bli et redskap for forfølgelse.» Jahangir var motstander av politisering av religion. Hun mente at terrorangrepet i 11. september 2001 i USA hadde ført til feilslutninger, blant annet ved å skjære alle muslimer over én kam. Videre hadde angrepet ført til religiøs intoleranse som svar på grusomhetene og krav om regimeskifter. Hun mente at polariseringen også hadde vanskeliggjort ytrings-, forenings- og forsamlingsfriheten i land som India og USA. Hun sa:
"Vi har aldri tatt de riktige lærdommene. Vi gikk aldri til roten av problemet. Når du begynner å politisere religion så leker du med ilden, og da blir du også brent. En annen lærdom vi ikke tok er at muslimer ikke er homogene."
I desember 2017 ba Jahangir om opprettelsen av en parlamentarisk komité som skulle bringe på det rene hvem som stod bak Faizabad-protestene det året. Hun spurte: «Vi trenger å vite hvordan hæren ble en garantist i løpet av forhandlingene mellom regjeringen og demonstrantene. Hvorfor penger ble fordelt mellom demonstrantene.» Faizabad-protestene var ledet av en islamistisk organisasjon som ønsket å fjerne justisminister Zahid Hamid. Foranledningen var en endring i eden i valgloven som pakistanere må avlegge før de kan stille til valg. På grunn av denne endringen ble regjeringen til Nawaz Sharif oppfattet som ettergivende overfor ahmadiyyamuslimer, og justisminister Zahid Hamid ble beskyldt for å være ahmadiyyamuslim og for å ha gjort seg skyldig i blasfemi. Endringen ble trukket tilbake, men justisministeren gikk likevel av grunnet islamistenes protester i Faizabad og andre steder i landet. Eden avsverger Mirza Ghulam Ahmad, ahmadiyyamuslimenes messias.
Asma talte mot høyesterettsdommen som avsatte statsminister Naawaz Sharif i 2017. Medlemmer av militær etterretning deltok i det felles etterforskningsteamet som undersøkte anklagene om korrupsjon rettet mot Sharifs familie. Jahangir spurte dommerne retorisk om hva de ville ha syntes om Inter-Services Intelligence (ISI) og MI satt i Supreme Judicial Council. Jahangir kritiserte de militæres innblanding i politikken og rettssystemet, og påpekte at ytringsfriheten i Pakistan ikke tillater kritikk mot dem. Jahangir anbefalte den avsatte statsministeren om å søke lettelser for sin situasjon gjennom folket.
Ifølge den pakistanske magasinet Herald går «mange mennesker berserk hver gang hennes navn nevnes», og legger til at «ofte ville, ubekreftede påstander rettes mot henne.» HRCP generelt og Asma Jahangir spesielt ble anklaget for å være «'forrædere' og 'amerikanske agenter' som prøver å sverte Pakistan og ødelegge landets sosiale og politiske system i kvinnerrettigheters og ikke-muslimers rettigheters navn.» Herald bemerket at hennes stil i rettsrommet hadde en «beregnet aggresjon, humor og skarpe one-liners.»
Død
Jahangir fikk hjerneslag som førte til hjerneblødning i Lahore den 11. februar 2018, og døde senere på sykehus 66 år gammel. Hun etterlot seg sin ektemann, en sønn og to døtre. Jahangir ble bisatt ved Gaddafi Stadium i Lahore. Både menn og kvinner ba sammen under seremonien.
Ifølge den pakistanske nobelprisvinneren Malala Yousafzai var Jahangir en «frelser for demokrati og menneskerettigheter».
Æresbevisninger
Jahangir mottok flere priser. I 2014 fikk hun Right Livelihood Award, sammen med Edward Snowden, for sitt forsvar for menneskerettigheter i Pakistan under «svært vanskelige og komplekse situasjoner og stor personlig risiko.» Jahangir ble posthumt tildelt Nishan-e-Imtiaz i 2018.
Hun hadde også æresdoktorater fra Universitetet i St. Gallen (1998), Queens University (1998), og Amherst College (2003) og Pennsylvania State University (2016).
Kent Klich
Kent Klich (født 1952) er en svensk fotograf, bosatt i Danmark siden tidlig på 1980-tallet.
Klich har lest psykologi ved Göteborgs universitet og fotografi ved International Center of Photography, New York. Han har deltatt i en rekke projekter rundt omkring i verden i form av bøker, videoer, filmer og ustillinger. Klich mottok internasjonal anerkjennelse for sitt prosjekt om den danske sexarbeideren Beth, som han fulgte i tredve år og som utmunnet i tre bøker og flere utstillinger. Blant andre roste prosjekter kan nevnes El Niño fra 1999, om hjemløse barn i Mexico City samt Children of Ceausescu fra 2001, om HIP-positive barn i rumenske barnehjem.
Holder
En holder er spilleren som mottar snappet fra long snapperen når placekickeren skal forsøke field goals eller ekstrapoeng. Holderen står på ett kne syv yards bak scrimmagleinjen. Før plaet plasserer han hånden nærmest placekickeren på bakken hvor kickeren har markert, og klargjørt den fremre hånden for å ta imot snappet. Etter å ha tatt imot ballen plasserer holderen ballen på underlaget, helst med snøringen mot målstengene og ballen plassert hvor den bakre hånden originalt lå, og balanserer så ballen med en eller to fingre frem til den blir sparket.
Alfred Sørbø
Alfred Sørbø (født 1956) er forbundsleder i Akademikerforbundet. Han ble i 2017 gjenvalgt for perioden 2017–2019 (hans syvende periode som leder). I november 2019 ble han valgt til sin åttende periode som leder. Alfred Sørbø ble i UNIO kongress 2021 valgt til 2.nestleder i Unio, som er landets nest største hovedorganisasjon på arbeidstakersiden. Sørbø er også medlem av Unios forhandlingsutvalg for kommunal sektor.
Holder
For et vellykket spark må holderen gjøre mer enn bare plassere ballen på bakken. Før snappet markerer kickeren en plass på bakken. Han tar så et steg bakover for å forbede seg for sparket. Når ballen blir snappet er holderen ansvarlig for at ballen blir plassert nøyaktig hvor kickeren markerte, at bindingene på ballen peker bort fra kickeren, og at ballen lener i retningen kicker bestemte.
I likhet med placekickeren er holderen beskyttet fra taklinger fra motstadnerlaget. Straffen for røffing mot holderen er 15 yards og en automatisk første down.
Plass på depth chart
Sammenlignet med andre posisjoner i amerikansk fotball er holderen en av de mer trivielle. De må kun klare å ta imot et snap og plassere ballen kjapt, men utover det forventes det ikke stort mer i form av fysiske talenter. Det er derfor ekstremt uvanlig at lag bruker opp en plass i spillerstallen på en spiller som er spesialisert som holder; de fleste lag bruker heller en spiller som er spesialisert i en annen posisjon. Et merkbart unntak var Patricia Palinkas, den første kvinnelige utøveren; Palinkas spilte holder (og ingen annen posisjon) i hennes korte periode som proff.
Punter
I dagens NFL bruker de fleste lag punteren som holder. New England Patriots' hovedtrener Bill Belichick forklarte at puntere vanligvis er holderne da puntere og kickere oftere jobber sammen for å legge planer for kamper, se over video, og kan øve sammen mer under trening enn en spiller som også må fylle en annen posisjon.
Reservequarterback
Forklaringen for å bruke en reservequarterback som holder er at quarterbacken er vant til å ta imot snaps fra center og lange snaps når han er i shotgunformasjonen. Hans nærvær på banen kan også tolkes som en trussel for et trick play ettersom at quarterbacken også er flink til å kaste pasninger. I tillegg, i situasjoner hvor snappet er dårlig og sparket må avbrytes, kan holderen bli til en quarterback for playet, og i så tilfelle er det bedre å ha en faktisk quarterback på banen.
Å bruke en reservequarterback som holder har blitt mindre populært i NFL, i hovedsak på grunn av en regel i NFL som var gjeldende frem til 2011 hvor lag kunne utstyre en tredje quarterback som kunne spille i en krisesituasjon. I college er det fremdeles relativt vanlig, og i andre profesjonelle ligaer som Arena Football League (hvor der ikke er punting og derfor ingen puntere) eller Canadian Football League, hvor størrelsen på spillerstallen vanligvis resulterer i at én person tar seg av oppgavene for både placekickere og puntere.
Unntak
Der er noen lag i NFL som fremdeles til tider bruker quarterbacks som holdere.
New Orleans Saints – Saints faker field goals oftere enn noe annet lag, og har av den grunn vanligvis brukt en reservequarterback som holder (dette gjør at forsvaret trekker tilbake i zone coverage og gjør det derfor vanskeligere for dem å blokkere field goals). Holderen var i en periode Luke McCown, men er nå punter Thomas Morstead. I 1970 sparket Saints' kicker Tom Dempsey et 63-yard field goals, som i flere år var rekorden. Dempseys holder var defensive backen Joe Scarpati.
Las Vegas Raiders – Raiders' Matt Schaub var holder i 2014-sesongen. Tidligere var Daryle Lamonica (1967–69) og Ken Stabler (1970-75) holdere for George Blanda; da Blanda pensjonerte seg i 1976, tok punter Ray Guy over som holder, og fortsatte med det frem til han pensjonerte seg etter 1986-sesongen.
Denver Broncos – Broncos brukte tidligere startende quarterback Jake Plummer som holder, og fortsatte med det etter at han ble erstattet av Jay Cutler. Etter at Plummer pensjonerte seg gikk Broncos over til å bruke punteren som holder.
Washington Commanders – Startende quarterback Joe Theismann var holder for Mark Moseley fra slutten av 1970-årene til hans karriere ble avsluttet etter et beinbrudd under en Monday Night Football-kamp mot New York Giants i 1985.
Andre ansvarsområder
Lag kan også bruke holdere under avspark eller frispark, men dette er reservert når ballen ikke kan stå oppreist på egenhånd, vanligvis på grunn av vind. I slike tilfeller kan holderen være hvilken som helst spiller, og ettersom at avspark vanligvis betyr en økt sjanse for taklinger er det vanligvis en forsvarsspiller som tar ansvaret.
Priser og utmerkelser
Det eksisterte ikke noen utmerkelser for holdere før i 2015 da Peter Morell, en punter og holder for Minnesota Golden Gophers som var kjent for sin humor, opprettet Peter Mortell Holder of the Year Award, som tildeles årets beste holder i college football, og valgte å gi den til seg selv. ESPN anerkjente prisen under sin årlige ESPY Award-seremoni (sammen med mer seriøse prise for større posisjoner), og Mortell tok imot den med en forhåndsinnspilt video. Prisen ble videreført og ble i 2016 tildelt quarterback/holder Michigans Garrett Moores. I 2017 ble prisen tildelt Oklahomas Connor McGinnis.
Colonia Güell-krypten
Colònia Güell-krypten er et verk av den katalanske arkitekten Antoni Gaudí. Den ligger i Santa Coloma de Cervelló nær Barcelona, og står på UNESCOs verdensarliste som en del av oppføringa Gaudís verker. Krypten ble bygd mellom 1908 og 1915, på oppdrag fra forretningsmannen Eusebi Güell.
Brunt lundfly
Brunt lundfly (Lacanobia suasa) er en sommerfugl som tilhører familien nattfly (Noctuidae). Den finnes nord til Sør-Trøndelag i Norge.
Utseende
Et middelsstort (vingespenn 37 – 42 mm), gråbrunt nattfly. Forvingen har vanligvis alle de vingetegningene som er typiske for nattfly tydelige, men kjennes lett på den trekantede, brunsvarte flekken (tappmerket) bak ringmerket i forvingens midtfelt. Forvingen har en tydelig, brunsvart lengdestrek (rotstrek) ved roten og to tynne, men tydelige mellomlinjer som avgrenser vingenes midtfelt. Disse nærmer seg ikke så mye hverandre mot vingens bakkant som hos mange lignende arter, avstanden mellom dem ved bakkanten er godt over halvparten av avstanden ved framkanten. Fra den indre mellomlinjen går det ut en kraftig, brunsvart, trekantet (tannformet) flekk – tappmerket – som når halvveis til ytre mellomlinje. Nyre- og ringmerkene er lyse, mørkkantede og tydelige. Langs ytterkanten går det en hvit tverrlinje (bølgelinjen) som danner en w i midten. Bavingen er lysgrå.
Utbredelse
Brunt lundfly er utbredt i hele Europa. I Norge er den vanlig nord til Sør-Trøndelag.
Marius Frøvig Schneider
Marius Frøvig Schneider (født 13. januar 1986) er en norsk tidligere friidrettsutøver som representerte IL i BUL og IL Norna-Salhus.
Han vant ett NM-gull og åtte NM-medaljer på 800 meter og stafett i perioden 2004–2012.
Jakub Sucháček
Jakub Sucháček (født 27. november 1978 i Čeladná) er en tsjekkisk tidligere skihopper.
Han debuterte i verdenscupen med 20.-plass i normalbakken i Liberec 15. januar 1994. Senere samme måned var han på det tsjekkiske laget som tok sølvmedalje i lagkonkurransen i junior-VM i Breitenwang. I verdenscupen var hans beste plassering 2.-plass i storbakken i Lahtis 29. januar 1995. Sammenlagt i verdenscupen ble han nummer 16 i 1994/95. Han ble også nummer 16 sammenlagt i den tysk-østerrikske hoppuka 1998/99.
Sucháček deltok i VM i 1995, 1997 og 1999, med 11.-plass i normalbakken i Ramsau i 1999 som beste individuelle plassering. I OL i Hakuba (Nagano) i 1998 ble han nummer 15 i storbakken og nummer 28 i normalbakken. Han var med i VM i skiflyging i 1994, 1996 og 1998, og ble nummer 9 i Kulm (Bad Mitterndorf) i 1996.
Hans siste verdenscuprenn var i Park City i januar 2001.
La meg være ung (sang)
«La meg være ung» er en sang skrevet av Arne Bendiksen og ble spilt inn og gitt ut på singel med Wenche Myhre i 1964. Sangen ble også gitt ut på albumet La meg være ung senere samme år. Sangen deltok i Melodi Grand Prix 1964, der den endte på tredjeplass. I 1965 spilte Myhre sangen inn på tysk under tittelen «Lass' mich wie ich bin» (norsk: la meg være som jeg er). Tross at sangen ikke vant den norske Melodi Grand Prix-finalen, ble «La meg være ung» den store slageren etter konkurransen. Den er også en av Wenche Myhres signaturlåter. I 2014 rangerte Nye Takter «La meg være ung» som nummer seks i sin kåring av Norges nye nasjonalsanger under 200-årsjubileet til Grunnloven. Singelen ble utgitt på nytt i 2017 i forbindelse med Myhres 70-årsdag.
Melodi Grand Prix
Sangen var en av 271 som ble sendt inn til Melodi Grand Prix 1964, og den var en av fem som ble plukket ut til finalen i Oslo lørdag 15. februar 1964. I sendingen ble den framført av Odd Børre og The Cannons med lite orkester, mens Wenche Myhre framførte den med Kringkastingsorkestret. Etter avstemningen endte sangen på en tredjeplass, bare fire poeng bak vinnermelodien «Spiral». Ironisk nok ble vinnermelodien framført av Arne Bendiksen, som dermed slo ut sin egen «La meg være ung».
Like fullt ble «La meg være ung» en stor slager i Norge dette året, og singelen lå 15 uker på VG-lista med førsteplass som beste plassering. Dette er en av de største suksessene til en ikke-vinnende Melodi Grand Prix-sang gjennom tidene, og sangen har senere blitt omtalt som et «symbol på den nye tida». Sangen ble også det store gjennombruddet for 17 år gamle Wenche Myhre.
Einar Rose
Revyartisten Einar Rose har spilt inn en helt egen versjon av melodien, kalt «Jeg vil være tung», med tekst av Otto Nielsen.
Blaupunkt
Det norske punkbandet Blaupunkt spilte inn en versjon av låta til sin selvtitulerte debut-EP i 1980 på Torpedo Plater. Den ble spilt inn i Økorec i mai 1980. Den ble senere med på samleplata Anarki & Kaos – Norsk punk '79–'81.
Personell
Musikere Produksjon
Institutt for psykologi (UiT)
Institutt for psykologi (IPS) er et av de største instituttene ved Universitetet i Tromsø, og tilbyr undervisning innenfor mange sentrale og spennende tema i psykologiens fagfelt. IPS har ansvar for 4 studieprogram innenfor psykologi: Årsstudium, bachelorprogram, masterprogram og profesjonsstudium. I tillegg har IPS et eget PhD-program. Instituttet har ansvar for ca. 600 studenter fordelt på disse 4 studieprogrammene.
Instituttleder er professor Magne Arve Flaten.
DS «Dronning Maud»
DS «Dronning Maud» (kallesignal LFDS/LDTR) var et hurtigruteskip som ble overlevert Det Nordenfjeldske Dampskibsselskab (NFDS) 3. juli 1925. Skipet var byggnummer 246 ved Fredrikstad Mekaniske Verksted, og kontraktsummen var 2,35 millioner kroner. DS «Dronning Maud» var bygd spesielt for hurtigruten, og gikk i fast rotasjon fra 1925 til 1940. Under kampene i Norge i 1940 ble skipet rekvirert av forsvaret og benyttet som hospitalskip. Hun ble senket i Gratangen av tyske bombefly 1. mai 1940.
Arctides
Arctides er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .